Nikolaj Gogol

Nikolaj Vasiljeviĉ GOGOL (, ; naskiĝis la 1-an de aprilo 1809, mortis la 4-an de marto 1852 en Moskvo) estis rusia kaj ukraina verkisto.

Li devenis el malriĉa ukraina nobela familio. Lia patro Vasil Hohol (1777-1825) verkis ukrainlingve teatrajn skeĉojn kaj poemojn. Gogol travivis sian infanaĝon en nobela bieno Vasilievka, gimnaziojn li vizitadis en Poltavo kaj Niĵino. En 1828 li transloĝiĝis al Peterburgo.
Post nesukcesaj literaturaj komencoj li vojaĝis tra Germanio, post la reveno li vane klopodis fariĝi aktoro, sed li sukcesis kiel ŝtata oficisto. Kiam li fariĝis fama verkisto, li instruis en knabina patriotisma instituto kaj kiel helpa profesoro de historio en Peterburga universitato. En 1831 li konatiĝis kun Puŝkin.

Lia komedio La Revizoro estis inter la unuaj libroj tradukitaj de Zamenhof en Esperanton.

En 2009 okaze de la ducentjariĝo de lia nasko, okazis polemiko kaj en Rusio kaj en Ukrainio, ĉar ĉefe naciismaj sektoroj profitis, ke Gogol devenis el ukraina origino kaj verkis en la rusa por respektive defendi lian rusecon aŭ lian ukrainecon. Dmitrij Cibulevskij pri tio skribis en Monato: Sendube Gogol reprezentas kaj la rusan, kaj la ukrainan literaturojn. Lia genio sufiĉis por en ambaŭ okazoj fariĝi vere elstara kaj neimitebla.

 Verkaro 
 Vesperoj sur novalo proksime de Dikanka (1831)
 Vij (1835)
 Taras Bulba (1835)
 Rakonto, kiel kverelis Ivan Ivanoviĉ kun Ivan Nikiforoviĉ (1835)
 Revizoro (1836)
 La nazo (1836) en gazeto Sovremennik
 Edziĝo (1842)
 Шинель, (Palto) (1842)
 Portreto
 Notlibro de frenezulo
 Malvivaj animoj (1835)

 En Esperanto aperis 
 La Ukraina nokto (tr. K. Boguŝeviĉ, Lingvo Internacia 15/1906, p. 435)
 La frenezulo (originala komedieto en unu akto, tr. Devjatnin)
 Skribaĵoj de frenezulo  (tr. N. Z. Osjmak, 2003)
 Maja nokto aŭ la dronintino (tr. Romano Frenkel, 1911)
 Malvivaj animoj (tr. Vladimir Vyĉegĵanin, Sezonoj, 2001), 32-a volumo de la prestiĝas serio Oriento-Okcidento, 224 paĝoj,
 La mateno de aferisto (tr. A. Arumov. 1911)
 Portreto (tr. Andreo Fiŝer. 1911)
 La revizoro (tr. L.Zamenhof, 1907)
 Taraso Bulbo (tr. de Paŭlo Moĵajev, XII ĉapitro aperis en La Kancerkliniko, 2006, n-ro 120)

 Citaĵoj 

 Galerio 

 Referencoj 

 Vidu ankaŭ 
 2361 Gogol

 Eksteraj ligiloj 

 Kinoversio de La Revizoro (1952) kun Esperantaj subktestoj
 (Malvivaj animoj)
 (Nokto ĉe la villo) 
 (Palto)
 (Revizoro)

Kategorio:Ukrainaj verkistoj
Kategorio:Ruslingvaj verkistoj